
	Resumé

	Konsekvensanalyse af forslag til EUROPA-PARLAMENTETS OG RÅDETS DIREKTIV om ændring af direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr

	A. Behov for handling

	Hvorfor? Hvad er problemstillingen?

	I denne rapport fremlægges en analyse af, hvordan man bedst løser fire problemer, der er konstateret i forbindelse med anvendelsen af direktiv 2011/65/EU (RoHS 2): 1) det bratte stop for sekundære markedsoperationer for elektrisk og elektronisk udstyr (EEE), der er omfattet af RoHS 2, men ikke af RoHS 1 (direktiv 2002/95/EF), 2) virkningerne af RoHS 2 for så vidt angår reservedele til visse EEE, der ikke er omfattet af RoHS 1, 3) RoHS 2 resulterer i, at pibeorgler ikke længere bringes i omsætning, og 4) RoHS 2 resulterer i markedsforvridning for så vidt angår ledningsforbundne mobile ikke-vejgående maskiner. 

	Hvilke resultater forventes der af initiativet?

	Initiativet forventes at få positive virkninger for erhvervslivet, forbrugerne og sundheden: efter den 22. juli 2019 vil det sekundære marked og markedet for reparationer for alle nye EEE, der omfattes af anvendelsesområdet, stadig eksistere, og pibeorgler og ledningsforbundne mobile ikke-vejgående maskiner vil fortsat blive bragt i omsætning på EU-markedet uden risiko for markedsforvridning.

	Hvad er merværdien ved at handle på EU-plan?

	Disse problemer, der har direkte virkning for EU's indre marked, kan kun løses på EU-plan. 



	B. Løsninger

	Hvilke lovgivningsmæssige og ikkelovgivningsmæssige politiske løsninger er overvejet? Foretrækkes en bestemt løsning frem for andre? Hvorfor?

	I tillæg til referencescenariet, dvs. ikke at ændre RoHS 2, er nedenstående løsninger blevet vurderet i relation til de nedenfor angivne problemer:
1) genoprettelse af de sekundære markedsoperationer: Løsning 2 – kun for medicinsk udstyr og overvågnings- og reguleringsinstrumenter. Løsning 3 (foretrukket) – for alle nye EEE, der omfattes af anvendelsesområdet
2) reservedele: Løsning 2 (foretrukket) – bestemmelser om reservedele med henblik på reparation af EEE, der stammer fra før RoHS 2
3) pibeorgler: Løsning 2 (foretrukket) – udelukkelse fra anvendelsesområdet. Løsning 3 – fortolkningsvejledning. Løsning 4 – midlertidige fritagelser fra RoHS 2
4) ledningsforbundne mobile ikke-vejgående maskiner: Løsning 2 (foretrukket) – endvidere udelukkelse af ledningsforbundne mobile ikke-vejgående maskiner fra anvendelsesområdet.

	Hvem støtter hvilken løsning?

	De interesserede parter (erhvervslivet og medlemsstaterne) støtter overvejende den foretrukne løsning på alle fire problemer.

	C. Den foretrukne løsnings virkninger

	Hvilke fordele er der ved den foretrukne løsning?

	Det sekundære marked og bestemmelserne om reservedele vil have økonomiske (yderligere markedsmuligheder), sociale (øget adgang til f.eks. medicinsk udstyr for hospitaler i EU, besparelser på 170 mio. EUR, forlænget levetid for EEE) og miljømæssige fordele (forebyggelse af affald). Udelukkelsen af pibeorgler og ledningsforbundne mobile ikke-vejgående maskiner fra RoHS vil dæmme op for tab af arbejdspladser og ubegrundede yderligere omkostninger. De foretrukne løsninger vil reducere den administrative byrde.



	Hvilke omkostninger er der ved den foretrukne løsning?

	Genoprettelsen af det sekundære marked og bestemmelserne om reservedele vil få ubetydelig eller slet ingen negativ økonomisk, social og miljømæssig virkning. Udelukkelsen af ledningsforbundne mobile ikke-vejgående maskiner fra RoHS forventes at få ubetydelig eller slet ingen negativ økonomisk, social eller miljømæssig og sundhedsmæssig virkning.

	Hvordan påvirker den foretrukne løsning virksomhederne, herunder de små og mellemstore virksomheder og mikrovirksomhederne?

	Markedsoperatørerne i de berørte sektorer, herunder SMV'er, vil opleve positive virkninger.

	Vil den foretrukne løsning få væsentlige virkninger for de nationale budgetter og myndigheder?

	Medlemsstaterne vil kun skulle gennemføre den lovgivningsmæssige del. Markedsovervågningen forventes forenklet af dette initiativ.

	Vil den foretrukne løsning få andre væsentlige virkninger?

	Nej.

	D. Opfølgning

	Hvornår vil foranstaltningen blive taget op til fornyet overvejelse? 

	Kommissionen gennemfører en mere generel revision af RoHS 2 inden den 22. juli 2021.





2
image1.emf
   

 EUROPA - KOMMISSIONEN   

Bruxelles, den 26.1.2017    SWD(2017) 22 final       ARBEJDSDOKUMENT FRA KOMMISSIONENS TJENESTEGRENE     RESUME AF KONSEKVENSANALYSEN     Ledsagedokument til   Forslag til EUROPA - PARLAMENTETS OG RÅDETS DIREKTIV om ændring af  direktiv 2011/65/EU om begrænsning af anvendelsen af visse farlige stoffer i elektrisk og  elektronisk udstyr   {COM(2017) 38 final}   {SWD(2017) 23 final}  


